CELEX: 52018JC0025
Language: ro
Date: 2018-08-13
Title: Propunere comună de DECIZIE A CONSILIULUI privind poziția care urmează să fie adoptată în numele Uniunii Europene în cadrul Comitetului mixt instituit prin Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte, referitor la adoptarea deciziilor Comitetului mixt cu privire la regulamentul de procedură al Comitetului mixt și la adoptarea mandatului subcomitetelor și grupurilor de lucru

COMISIA EUROPEANĂ
            Bruxelles, 13.8.2018
            JOIN(2018) 25 final
            2018/0307(NLE)
            Propunere comună de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Comitetului mixt instituit prin Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte, referitor la adoptarea deciziilor Comitetului mixt cu privire la regulamentul de procedură al Comitetului mixt și la adoptarea mandatului subcomitetelor și grupurilor de lucru
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               
                  Prezenta propunere are ca obiect decizia de stabilire a poziției care urmează să fie adoptată în numele Uniunii în cadrul Comitetului mixt instituit prin Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte.
               
            
            
               1.1.Acordul-cadru UE-Australia
            
            
               Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte (denumit în continuare „acordul”) are drept scop stabilirea unui parteneriat consolidat între UE și statele membre ale acesteia și Australia, precum și aprofundarea și sporirea cooperării în domenii de interes reciproc, reflectând valorile și principiile comune, inclusiv prin intensificarea dialogului la nivel înalt. Acordul va crea un cadru coerent și obligatoriu din punct de vedere juridic pentru relațiile UE cu Australia. 
            
            
               1.2.Comitetul mixt 
            
            
               Comitetul mixt este instituit prin articolul 56 din acord. Sarcinile sale principale sunt facilitarea punerii în aplicare și promovarea obiectivelor generale ale acordului, precum și menținerea coerenței globale a relațiilor dintre UE și Australia. Printre celelalte funcții ale Comitetului mixt se numără: monitorizarea dezvoltării relațiilor dintre UE și Australia; schimbul de opinii și formularea de sugestii cu privire la aspectele de interes comun; demersurile pentru soluționarea litigiilor care ar putea apărea în domeniile reglementate de acord. 
            
            
               Comitetul mixt formulează recomandări și adoptă decizii, după caz, pentru a pune în aplicare aspecte specifice ale acordului. Comitetul mixt acționează pe bază de consens și se reunește la nivel de înalți funcționari. Comitetul mixt își adoptă regulamentul de procedură. Comitetul poate înființa subcomitete și grupuri de lucru care să abordeze chestiuni specifice. 
            
            
               1.3Actul preconizat de către Comitetul mixt
            
            
               Obiectivul urmărit prin actele preconizate este adoptarea, în conformitate cu articolul 56 alineatul (4) din acord, a regulamentului de procedură pe care se bazează organizarea lucrărilor Comitetului mixt și a mandatului subcomitetelor și grupurilor de lucru care să permită punerea în aplicare a acordului. 
            
            
               2.Poziția care urmează să fie adoptată în numele Uniunii
            
            
               Poziția care urmează să fie adoptată în numele Uniunii ar trebui să vizeze adoptarea regulamentului de procedură al Comitetului mixt UE-Australia și a mandatului subcomitetelor și grupurilor de lucru. Poziția ar trebui să se bazeze pe proiectele de decizii ale Comitetului mixt. 
            
            
               3.TEMEI LEGAL, SUBSIDIARITATE ȘI PROPORȚIONALITATE
            
            
               3.1Temeiul juridic procedural
            
            
               3.1.1Principii
            
            
               Articolul 218 alineatul (9) din Tratatul privind funcționarea Uniunii Europene (TFUE) prevede adoptarea unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”
            
            
               Noțiunea de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. De asemenea, ea include instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  1
               .
            
            
               3.1.2Aplicarea în cazul de față
            
            
               Comitetul mixt este un organism instituit prin Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte.
            
         
         
            
               Actele pe care Comitetul mixt este invitat să le adopte constituie acte cu efecte juridice. Acest lucru se datorează faptului că, în conformitate cu articolul 56 alineatul (3) litera (i) din acord, Comitetul mixt adoptă decizii care sunt obligatorii pentru părțile la acord.
            
            
               Actele preconizate nu modifică și nu completează cadrul instituțional al acordului.
            
            
               Temeiul juridic procedural al deciziei propuse este, prin urmare, articolul 218 alineatul (9) din TFUE.
            
            
               3.2Temeiul juridic material
            
            
               3.2.1Principii
            
            
               Temeiul juridic material al unei decizii adoptate în temeiul articolului 218 alineatul (9) din TFUE depinde, în primul rând, de obiectivul și de conținutul actului preconizat cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, celălalt obiectiv sau element având mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal ori predominant.
            
            
               În ceea ce privește un act avut în vedere care urmărește simultan mai multe obiective sau include mai multe elemente care sunt legate între ele în mod inextricabil, fără ca vreunul să fie accesoriu în raport cu un altul, temeiul juridic material al unei decizii adoptate în temeiul articolului 218 alineatul (9) din TFUE va trebui să includă, în mod excepțional, diferitele temeiuri juridice relevante.
            
            
               3.2.2Aplicarea în cazul de față
            
            
               Actele preconizate au ca scop promovarea obiectivelor acordului și facilitarea punerii sale în aplicare. 
            
            
               Acordul vizează obiective și include componente din domeniile politicii externe și de securitate comună, politicii comerciale comune și cooperării cu țările dezvoltate. Aceste aspecte ale acordului sunt corelate în mod indisolubil, fără ca vreunul să fie accesoriu în raport cu celălalt. Semnarea acordului s-a bazat pe articolul 37 din TUE, pe articolul 207 din TFUE și pe articolul 212 alineatul (1) din TFUE.
            
            
               Actul avut în vedere ar trebui să se bazeze, prin urmare, pe aceleași temeiuri juridice materiale.
            
            
               3.3Concluzie
            
            
               Prin urmare, în contextul celor de mai sus, temeiul juridic al deciziei propuse ar trebui să fie articolul 37 din TUE, articolul 207 din TFUE și articolul 212 alineatul (1) din TFUE coroborate cu articolul 218 alineatul (9) din TFUE.
            
            
            
               2018/0307 (NLE)
            
            
               Propunere comună de
            
            
               DECIZIE A CONSILIULUI
            
            
               privind poziția care urmează să fie adoptată în numele Uniunii Europene în cadrul Comitetului mixt instituit prin Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte, referitor la adoptarea deciziilor Comitetului mixt cu privire la regulamentul de procedură al Comitetului mixt și la adoptarea mandatului subcomitetelor și grupurilor de lucru
            
            
               CONSILIUL UNIUNII EUROPENE,
            
            
               având în vedere Tratatul privind Uniunea Europeană, în special articolul 37,
            
         
         
            
               având în vedere Tratatul privind funcționarea Uniunii Europene, în special articolul 207 și articolul 212 alineatul (1) coroborate cu articolul 218 alineatul (9),
            
            
               având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
            
            
               întrucât:
            
            
               (1)Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte
                  2
                (denumit în continuare „acordul”) a fost semnat la Manila la 7 august 2017 și se aplică în mod provizoriu din data de […].
            
            
               (2)Articolul 56 alineatul (1) din acord instituie un Comitet mixt însărcinat cu facilitarea punerii în aplicare a acordului (denumit în continuare „Comitetul mixt”).
            
            
               (3)Conform articolului 56 alineatul (4) din acord, Comitetul mixt trebuie să își adopte regulamentul de procedură și poate înființa subcomitete și grupuri de lucru care să abordeze chestiuni specifice.
            
            
               (4)Regulamentul de procedură al Comitetului mixt și mandatul subcomitetelor și grupurilor de lucru ar trebui adoptate cât mai curând posibil, pentru a se asigura punerea în aplicare eficace a prezentului acord;
            
            
               (5)poziția Uniunii în cadrul Comitetului mixt ar trebui, prin urmare, să se bazeze pe proiectele de decizii ale Comitetului mixt atașate,
            
            
            
               ADOPTĂ PREZENTA DECIZIE:
            
            
               Articolul 1
            
            
               Poziția care urmează să fie adoptată, în numele Uniunii Europene, în cadrul primei reuniuni a Comitetului mixt se bazează pe proiectele de decizii ale Comitetului mixt atașate prezentei decizii.
            
            
            
            
            
            
               Articolul 2
            
            
               Prezenta decizie intră în vigoare la data adoptării.
            
            
            
               Adoptată la Bruxelles,
            
         
         
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  
                        Cauza C-399/12 Germania/Consiliu (OIV), ECLI:EU:C:2014:2258, punctele 61-64. 
               
               
                  
                     (2)
                  
                        JO L 237, 15.9.2017, p. 7.
               
            
      
    ---documentbreak--- 
      
         
               COMISIA EUROPEANĂ
            Bruxelles, 13.8.2018
            JOIN(2018) 25 final
            Propunerea comună de
            ANEXE
            la
            Decizie a Consiliului
            privind poziția care urmează să fie adoptată în numele Uniunii Europene în cadrul Comitetului mixt instituit prin Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte, referitor la adoptarea deciziilor Comitetului mixt cu privire la regulamentul de procedură al Comitetului mixt și la adoptarea mandatului subcomitetelor și grupurilor de lucru
            
               
         
         
            
               ANEXA 1
            
            
            
               Decizia nr. 1/2018 a Comitetului mixt UE-Australia
            
            
               din...
            
            
               de adoptare a propriului regulament de procedură
            
            
            
               COMITETUL MIXT UE-AUSTRALIA 
            
            
               având în vedere Acordul-cadru dintre Uniunea Europeană și statele membre ale acesteia, pe de o parte, și Australia, pe de altă parte
                  1
                (denumit în continuare „acordul”), în special articolul 56,
            
            
               întrucât:
            
            
               (1)Acordul se aplică parțial și cu titlu provizoriu din data de […],
            
            
               (2)Prin urmare, Comitetul mixt ar trebui să își adopte regulamentul de procedură,
            
            
            
               ADOPTĂ PREZENTA DECIZIE:
            
            
            
               Articolul 1
            
            
               Se adoptă regulamentul de procedură al Comitetului mixt, astfel cum este prevăzut în anexa la prezenta decizie.
            
            
            
               Articolul 2 
            
            
               Prezenta decizie va intra în vigoare la data adoptării.
            
         
         
            
            
               Semnată la …, 
            
            
            
               Pentru Comitetul mixt UE - Australia
            
            
               Copreședinții
            
            
            
               Anexa la Decizia 1
            
            
               Acordul-cadru UE-Australia
            
            
               REGULAMENT DE PROCEDURĂ AL COMITETULUI MIXT
            
            
            
               Articolul 1
            
            
               Atribuții și componență
            
            
               1.Comitetul mixt va îndeplini atribuțiile prevăzute la articolul 56 din acord.
            
            
               2.Comitetul mixt va fi alcătuit din reprezentanți ai părților, la nivelul corespunzător.
            
            
            
               Articolul 2
            
            
               Președinte
            
            
               Comitetul mixt este coprezidat de cele două părți.
            
            
            
               Articolul 3
            
         
         
            
               Reuniuni
            
            
               1.Comitetul mixt se va întruni în mod normal o dată pe an, cu excepția cazului în care părțile convin altfel. Reuniunile vor fi convocate de copreședinți și vor avea loc alternativ la Bruxelles și Canberra, la o dată care va fi stabilită de comun acord. Reuniunile extraordinare ale Comitetului mixt pot avea loc la cererea oricăreia dintre părți, dacă părțile convin astfel.
            
            
               2.Comitetul mixt se va reuni în mod normal la nivel de înalți funcționari, dar se poate întruni și la nivel ministerial.
            
            
            
               Articolul 4
            
            
               Caracterul public al reuniunilor
            
            
               Reuniunile Comitetului mixt nu vor fi publice, cu excepția cazului în care se decide altfel.
            
            
            
               Articolul 5
            
            
               Participanți
            
            
               1.Înaintea fiecărei reuniuni, copreședinții vor fi informați, prin intermediul secretarilor, cu privire la componența prevăzută a delegației părții lor.
            
            
               2.Atunci când este cazul și cu acordul ambelor părți, la reuniunile Comitetului mixt pot fi invitați să participe experți sau reprezentanți ai altor organisme, în calitate de observatori sau pentru a oferi informații referitoare la un anumit subiect.
            
            
            
            
               Articolul 6
            
            
               Secretari
            
            
               Un reprezentant al Serviciului European de Acțiune Externă și un reprezentant al Ministerului Afacerilor Externe și Comerțului al Australiei vor exercita în comun funcțiile de secretari ai Comitetului mixt. Toate comunicările către și dinspre copreședinții Comitetului mixt vor fi transmise secretarilor. Corespondența către sau dinspre copreședinții Comitetului mixt se poate efectua prin orice mijloc scris, inclusiv prin email.
            
            
            
               Articolul 7
            
            
               Ordinea de zi a reuniunilor
            
         
         
            
               1.Copreședinții vor întocmi o agendă provizorie pentru fiecare reuniune. Aceasta va fi transmisă celeilalte părți, împreună cu documentele relevante, cel târziu cu 15 zile înainte de începerea reuniunii.
            
            
               2.Ordinea de zi provizorie va cuprinde temele prezentate copreședinților, cel târziu 
                  cu 21 de zile înainte de începerea reuniunii.
            
            
               3.Comitetul mixt va adopta varianta finală a ordinii de zi la începutul fiecărei reuniuni. Pe ordinea de zi se pot înscrie și alte teme pe lângă cele înscrise pe ordinea de zi provizorie, dacă părțile convin astfel.
            
            
               4.Cu aprobarea părților la acord, copreședinții pot să reducă termenele indicate la articolul 7 alineatele (1) și (2) , după caz.
            
            
            
               Articolul 8
            
            
               Procese-verbale
            
            
               1.Secretarii vor elabora împreună un proiect de proces-verbal al fiecărei reuniuni, în mod normal în termen de 30 de zile calendaristice de la încheierea reuniunii. Proiectul de proces-verbal se va baza pe un rezumat al concluziilor la care a ajuns Comitetul mixt, întocmit de către copreședinți.
            
            
               2.Proiectul de proces-verbal va fi aprobat de ambele părți în termen de 45 de zile calendaristice de la încheierea reuniunii sau până la o altă dată convenită de părți. După ce se ajunge la un acord privind proiectul de proces-verbal, copreședinții 
                  și secretarii vor semna două exemplare originale. Fiecare parte va primi un 
                  exemplar original.
            
            
            
               Articolul 9
            
            
               Decizii și recomandări
            
            
               1.Comitetul mixt poate adopta decizii sau recomandări. Acestea vor fi intitulate „Decizie” sau „Recomandare”, urmată de un număr de ordine, de data adoptării acestora și de o descriere a obiectului lor. Fiecare decizie va specifica data intrării sale în vigoare. 
            
            
               2.Comitetul mixt poate adopta decizii sau recomandări prin procedură scrisă. În astfel de cazuri, părțile stabilesc de comun acord un termen pentru durata procedurii. În cazul în care, la expirarea acestui termen, niciuna dintre părți nu și-a exprimat opoziția față de propunerea de decizie sau de recomandare, președintele Comitetului mixt declară că decizia sau recomandarea a fost adoptată de comun acord. 
            
            
               3.Deciziile și recomandările adoptate de Comitetul mixt vor fi autentificate în două copii semnate de către copreședinții Comitetului mixt.
            
            
               4.Fiecare parte poate hotărî să publice deciziile și recomandările Comitetului mixt în propria publicație oficială.
            
            
            
               Articolul 10
            
            
               Corespondență
            
            
               1.Corespondența adresată Comitetului mixt va fi trimisă secretarului părții din care provine expeditorul și care, la rândul său, îl informează pe celălalt secretar.
            
         
         
            
               2.Secretarii vor asigura transmiterea corespondenței adresate Comitetului mixt 
                  către copreședinți și difuzarea acesteia, atunci când este cazul, în conformitate 
                  cu articolul 11.
            
            
               3.Secretarii vor trimite părților corespondența din partea copreședinților și, dacă este cazul, o vor difuza ca documente menționate la articolul 11.
            
            
               4.Corespondența către sau dinspre copreședinți se poate realiza prin orice mijloc scris, inclusiv prin email.
            
            
            
               Articolul 11
            
            
               Documente
            
            
               Atunci când dezbaterile Comitetului mixt se bazează pe documente, acestea vor fi numerotate și vor fi difuzate participanților de către secretari.
            
            
            
               Articolul 12
            
            
               Cheltuieli
            
            
               1.Fiecare parte va suporta cheltuielile rezultate în urma participării la reuniunile Comitetului mixt, în ceea ce privește cheltuielile cu personalul, cheltuielile de deplasare și diurnele, precum și cheltuielile poștale și de telecomunicații.
            
            
               2.Cheltuielile aferente organizării reuniunilor și reproducerii documentelor vor fi suportate de partea care găzduiește reuniunea.
            
            
            
               Articolul 13
            
            
               Modificarea regulamentului de procedură
            
            
               1.Părțile pot conveni să modifice prezentul regulament de procedură, în conformitate cu articolul 9.
            
            
               2.Comitetul mixt poate decide să înființeze subcomitete și grupuri de lucru, care să îl asiste în îndeplinirea sarcinilor sale.
            
            
               3.Comitetul mixt poate decide să desființeze orice subcomitet sau grup de lucru instituit sau să stabilească ori să modifice mandatul acestuia.
            
            
               4.Subcomitetele și grupurile de lucru vor prezenta un raport Comitetului mixt după fiecare reuniune.
            
            
               5.Grupurile de lucru nu vor avea putere de decizie, dar pot prezenta recomandări Comitetului mixt.
            
         
         
            
            
               ANEXA 2
            
            
            
               Decizia nr. 2/2018 a Comitetului mixt UE-Australia
            
            
               din... 
            
            
               privind adoptarea mandatului subcomitetelor și grupurilor de lucru
            
            
            
            
               COMITETUL MIXT UE-AUSTRALIA
            
            
               având în vedere Acordul-cadru dintre Uniunea Europeană și statele membre ale acesteia, 
                  pe de o parte, și Australia, pe de altă parte (denumit în continuare „acordul”), în special articolul 56 din acord și articolul 13 din regulamentul de procedură al Comitetului mixt,
            
            
               întrucât:
            
            
               (1)
                     În temeiul punctului 13 alineatul (2) din regulamentul de procedură, Comitetul mixt poate institui subcomitete și grupuri de lucru care să îi acorde asistență în îndeplinirea sarcinilor sale,
            
            
            
               ADOPTĂ PREZENTA DECIZIE:
            
            
            
               Articolul 1
            
            
               Se adoptă regulamentele de procedură ale subcomitetelor și grupurilor de lucru ale Comitetului mixt, astfel cum se prevede în anexă.
            
            
            
               Articolul 2
            
            
               Prezenta decizie va intra în vigoare la data adoptării.
            
         
         
            
            
               Semnat la ..., xxxx.
            
            
            
                  Pentru Comitetul mixt UE-Australia
            
            
                  Copreședinții 
            
            
            
               
            
               Anexa la Decizia 2
            
            
               Mandatul
            
            
               subcomitetelor și grupurilor de lucru
            
            
            
               Articolul 1
            
            
               Subcomitetele și grupurile de lucru pot analiza punerea în aplicare a acordului în domeniile lor de competență. Acestea pot analiza, de asemenea, teme sau proiecte specifice legate de domeniul de colaborare bilaterală relevant.
            
            
            
               Articolul 2
            
            
               Subcomitetele și grupurile de lucru își vor desfășura activitatea sub autoritatea 
                  Comitetului mixt. Acestea vor raporta și vor transmite procesul-verbal și concluziile lor copreședinților Comitetului mixt în termen de 30 de zile calendaristice de la încheierea fiecărei reuniuni.
            
            
            
               Articolul 3
            
            
               1. Subcomitetele și grupurile de lucru vor fi alcătuite din reprezentanți ai ambelor părți.
            
            
               2. Subcomitetele și grupurile de lucru pot invita experți la reuniunile lor și îi pot consulta cu privire la puncte specifice de pe ordinea de zi.
            
         
         
            
            
               Articolul 4
            
            
               Subcomitetele și grupurile de lucru vor fi coprezidate de cele două părți.
            
            
            
               Articolul 5
            
            
               Reprezentanți ai părților (câte unul din fiecare parte) vor exercita în comun funcțiile de secretari ai subcomitetelor și grupurilor de lucru.
            
            
            
               Articolul 6
            
            
               1. Subcomitetele și grupurile de lucru se vor reuni ori de câte ori circumstanțele impun acest lucru, pe baza unei cereri scrise prezentate de oricare dintre părți, și fiecare reuniune se va desfășura la locul și la data stabilite de comun acord de către părți.
            
            
               2. În cazul în care una dintre părți solicită o reuniune, secretarul celeilalte părți răspunde în termen de 15 zile lucrătoare de la primirea solicitării. În cazuri de urgență deosebită, reuniunile subcomitetelor și grupurilor de lucru speciale pot fi convocate într-un termen mai scurt, cu acordul ambelor părți.
            
            
               3. Reuniunile subcomitetelor și grupurilor de lucru speciale vor fi convocate în comun de către cei doi secretari.
            
            
            
            
               Articolul 7
            
            
               1. Oricare dintre părți poate solicita copreședinților să înscrie un punct pe ordinea de zi a unei reuniuni. Cererile vor fi prezentate secretarilor cu cel puțin 15 zile lucrătoare înainte de reuniune, iar orice alte documente justificative cu cel puțin 10 zile lucrătoare înainte de reuniune.
            
            
               2. Secretarii vor comunica părților proiectul de ordine de zi cu cel târziu 5 zile lucrătoare înainte de reuniune. În situații excepționale, părțile pot decide de comun acord să adauge puncte pe ordinea de zi într-un termen mai scurt.
            
            
            
               Articolul 8
            
            
               1. Secretarii vor întocmi împreună un proiect de proces-verbal pentru fiecare reuniune.
            
            
               2. Cu excepția cazului în care părțile decid altfel, reuniunile nu vor fi publice.
            
         
         
            
            
         
         
            
                  
                     (1)
                  
                        JO L....